Võhandu maraton

Võhandu maraton on aerutamismaraton, mida korraldatakse Võhandu jõel. Võhandu maraton on üks Euroopa suuremaid ja raskemaid aerutamisvõistlusi, mis sai alguse 2006. aastal. Maraton toimub igal aastal aprilli kolmandal laupäeval, ühisstart antakse kell seitse hommikul Tamula järvel. Maratoni marsruut kulgeb mööda Võhandu jõge Võru- ja Põlvamaal, see on ligi 100 kilomeetrit pikk, kontrollaeg on 24 tundi. Finiš on Põlvamaal Võõpsu külas. Võitjate ajad jäävad 8 tunni piirimaile, aga viimased paatkonnad jõuavad kohale pühapäeva hommikul. Aega kulub neil ligikaudu 22-23 tundi. Keskmine sõiduaeg maratonil on ligi 14 tundi. 2005. aasta 14. mail sõitsid Hillar Irves ja Sixten Sild kanuuga Tamula järvelt mööda Võhandu jõge Räpina randa Lämmijärvel. Aega kulus distantsi läbimiseks 14 tundi ja 53 minutit. Esimese Võhandu maratoni finiš oli Räpina sadamas Lämmijärvel ning nii oli see ka edaspidi kavas jätta. Ilm oli kogu öö tuulevaikne ja järvepind peegelsile – see võimaldas kõigil alustel probleemideta järvel aerutada ning ohutult finišeeruda. Teisel maratonil korraldus muutus – finiš toodi pärast esimese kolme meresüsta finišeerumist Räpina sadamast ohutuse tagamiseks Võõpsu paadisadamasse Võhandu jõel ja see on maratoni lõpp-punkt tänini. 2021. aastal toimus 16. Võhandu maraton. 16 aastaga on Võhandu maratoni lõpetanud 1011 naist ja 6375 meest. Kokku on maratoni finišisse jõudnud 7386 inimest 34 riigist. Võhandu Maraton, 22. aprill 2006 – startis 23 paati / lõpetas 18 paati Võhandu Maraton, 21. aprill 2007 – startis 39 paati / lõpetas 31 paati Võhandu Maraton, 19. aprill 2008 – startis 120 paati / lõpetas 114 paati Võhandu Maraton, 18. aprill 2009 – startis 225 paati / lõpetas 169 paati Võhandu Maraton, 17. aprill 2010 – startis 316 paati / lõpetas 266 paati Võhandu Maraton, 30. aprill 2011 – startis 320 paati / lõpetas 267 paati Võhandu Maraton, 21. aprill 2012 – startis 385 paati / lõpetas 353 paati Võhandu Maraton, 20. aprill 2013 – startis 454 paati / lõpetas 362 paati Võhandu Maraton, 19. aprill 2014 – startis 487 paati / lõpetas 399 paati Võhandu Maraton, 18. aprill 2015 – startis 596 paati / lõpetas 480 paati Võhandu Maraton, 23. aprill 2016 – startis 701 paati / lõpetas 609 paati Võhandu Maraton, 22. aprill 2017 – startis 756 paati / lõpetas 610 paati Võhandu Maraton, 21. aprill 2018 – startis 942 paati / lõpetas 832 paati Võhandu Maraton, 20. aprill 2019 – startis 1074 paati / lõpetas 968 paati Võhandu Maraton, 5. september 2020 – startis 807 paati / lõpetas 766 paati (maratoni toimumisaega (18.aprill ) muudeti seoses koroonapandeemia eriolukorraga) Võhandu Maraton, 12. juuni 2021 – startis 925 paati / lõpetas 876 paati (maratoni toimumisaega muudeti kaks korda (17.aprill; 22. mai) seoses koroonapandeemia eriolukorraga) Võhandu Maraton, 23. aprill 2022 - startis 952 paati / lõpetas 911 paati (maraton toimus üle kahe aasta jälle õigel ajal) Võhandu Maraton 22. aprill 2023 - startis 1073 paati / lõpetas 1033 paati kokku 2316 aerutajaga (esimest korda Võhandu maratoni ajaloos lõpetas maratoni üle 1000 paatkonna) Võhandu Maraton 20. aprill 2024 - startis 1178 paati / lõpetas 1032 paati kokku 2344 aerutajaga. osalejaid oli kokku 29 riigist [viide?] parvematk kanuu kajak süst paat https://www.vohandumaraton.ee/ (vaadatud 19.12.2018) Heleri All (20.04.2019). "Võhandu maratonil osales rekordarv inimesi, võit tuli esmakordselt Eestisse". ERR. Vaadatud 14.12.2021. "Hillar Irves", Vikipeedia, 22. juuli 2023, vaadatud 27. detsembril 2023 Sixten Sild Koduleht